text: Gav politiet knojern - og røg så i nævekamp
  18 december 2015 kl. 05.53
  Nævekamp i Haderslev natten til fredag sendte seks mænd til afkøling i politiets varetægt.
  Julefesteri tog overhånd for seks mænd i Haderslev natten til fredag.
  Allerede lidt i to om natten havde politiet fat i to af de seks mænd, og måtte sigte dem for overtrædelse af våbenloven.
  De to mænd var nemlig taget i byen med både slagvåben og knojern, men dem måtte de pænt overlade til politiet.
  Det fik dem dog ikke til at køle ned. En times tid senere indlod de sig sammen med en kammerat i en nævekamp mod en anden gruppe på tre mænd.
  Det skete på Jomfrustien i Haderslev, hvor politiet måtte gribe ind og anholde alle seks mænd for at indlede slagsmål på offentlig vej. Ingen kom noget alvorligt til.
  